GiliGold/VAD_KnessetCorpus huggingface dataset:
משה גפני: מי שייבחר בליכוד יוכל להתמודד מול מי שנבחר במפלגת העבודה או מול מפלגות אחרות שיירצו להריץ מועמד לראשות הממשלה.
אליעזר זנדברג: ביום רביעי בבוקר בשעה 9.
אלי בן-מנחם: מה זה קשור בכלל?
אלי בן-מנחם: מה השטויות האלה?
מיכאל איתן: מה זאת אומרת שזה לא דחוף?
מיכאל איתן: איך יצביעו אנשי הליכוד?
ישראל כץ: כי קבעו שיטה, שני פתקים.
מיכאל איתן: אבל השיקולים הם אחרים לגמרי.
משה גפני: מכיוון שאני מייצג את הסיעה הכי עקבית עכשיו בכנסת, שעמדתה לגבי שני החוקים האלה היתה ברורה כל הזמן ותמשיך להיות ברורה, אני לא רואה סיבה.
משה גפני: איזה נסיבות מיוחדת קרו?
אופיר פינס-פז: אתה רוצה ש"שינוי" יעמדו עכשיו על הבמה 10 שעות?
נעמי חזן: זה לא סוד שסיעתי נגד החוק הזה, כך הצבענו וכך נצביע.
נעמי חזן: אבל אנחנו נדרשים לשתי סוגיות.
אברהם בורג: יש כאלה שלא רוצים.
נעמי חזן: כנראה שכן, אבל הם רוצים קודם כל עוד קצת לתמרן.
נעמי חזן: אני חושבת שאסור לנו לתת יד להמשך הפארסה הזאת.
נעמי חזן: לכן אני טוענת שיש כאן נסיבות מיוחדות.
נעמי חזן: אולי עוד יותר מיוחדות מאשר בחוק התקציב.
סאלח טריף: לא אאפשר כאן דיון על הכל.
סאלח טריף: מספיק, אי אפשר.
סאלח טריף: אני מצטער.
מאיר שטרית: אני מציע לקבוע את אותו זמן הסתייגויות שקובעים עכשיו גם לחוק ההסדרים, ולא איכפת לי מי יהיה אז בממשלה.
נעמי חזן: אתה מפריע לי.
נעמי חזן: תן לי לסיים את המשפט.
נעמי חזן: כולנו יודעים שהסתייגויות הן אישיות.
נעמי חזן: יש 40 מסתייגים.
נעמי חזן: אני מציעה לקצוב 3 דקות לכל מסתייג ובזה נסיים את העניין.
עבד-אלמאלכ דהאמשה: הרי כולנו במשחק הזה.
עבד-אלמאלכ דהאמשה: זה לא פעם ראשונה ולא שניה.
עבד-אלמאלכ דהאמשה: אפשר לשבת עד 5 בבוקר ואפשר לשבת רצוף 24 שעות או 48 שעות.
עבד-אלמאלכ דהאמשה: היתה פה הצעה סבירה לדעתי, של חבר הכנסת מאיר שטרית.
עבד-אלמאלכ דהאמשה: דיברו על הצבעות בשעה 12 או 1 בלילה.
עבד-אלמאלכ דהאמשה: אני מציע שנתחיל להצביע בשעה 12:30 וכך זה ייגמר לקראת 1 בלילה.
אליעזר זנדברג: אדוני היושב-ראש, אני רוצה לומר משפט אחד לסדר הדיון.
אליעזר זנדברג: אני חושב שצריכים אל"ף להצביע אם זה נסיבות מיוחדות או לא ואז להחליט על המסגרת.
אליעזר זנדברג: בי"ת, אם מישהו מדבר כאן על נסיבות מיוחדות - הדבר המיוחד ביותר, שיוצר אי-בהירות בקרב אזרחי ישראל, הוא לא השאלה של חוק נתניהו.
אליעזר זנדברג: עוד לא סיימתי את הדברים.
סאלח טריף: חבר הכנסת זנדברג, תודה.
סאלח טריף: אתה סיימת.
סאלח טריף: נתתי לך שני משפטים.
ישראל כץ: ככל שתלוי בי, לגבי החוק הראשון, ההצעה של חבר הכנסת מאיר שטרית לדיון של 5 שעות היא הגיונית וסבירה.
ישראל כץ: כל אחד יכול למצות את עצמו.
ישראל כץ: אני רוצה להתייחס להמשך סדר היום בנושא הבחירות, מאחר ואני אחד המגישים.
ישראל כץ: ידוע שאף אחד לא רוצה לאבד סתם חוק.
ישראל כץ: אני מוכן שהחוק הזה יידון גם ביום רביעי.
ישראל כץ: אגב, זכותנו גם למשוך את החוק הזה ולהביא אותו לדיון ביום רביעי.
ישראל כץ: זכותנו לבקש.
שלום שמחון: החוק כבר לא ברשותך.
ישראל כץ: אם הוא לא ברשותי, אז ברשות מי הוא?
ישראל כץ: ברשות יושב-ראש הוועדה.
ישראל כץ: אז צריך לקיים דיון בוועדת החוקה, חוק ומשפט.
ישראל כץ: אני חושב שגם חבר הכנסת ריבלין לא היה רוצה שחוק לפיזור הכנסת ייפול.
ישראל כץ: אולי נצטרך להשתמש בו בעוד חודשיים.
ישראל כץ: לכן אם יוחלט, לבקשת כל המציעים, שהיום לא מצביעים עליו, יש סיכוי תיאורטי שביום רביעי הוא יוצבע.
ישראל כץ: ואם לא, הוא חוק שיישאר ויהיה מוכן לקריאה שניה ושלישית לאחר הבחירות.
ראובן ריבלין: אדוני היושב-ראש, אני מבקש את הקשבתכם.
ראובן ריבלין: לצערי הרב נקלענו למצב די מביך בתוך הליכוד עצמו.
חיים רמון: אני לא שמעתי.
חיים רמון: אני רוצה שתחזור על זה.
ראובן ריבלין: נקלענו לעמדה די מביכה בליכוד.
ישראל כץ: השר חיים רמון, אתה רוצה לדעת מה קורה בליכוד: נכון, נכשלנו בכלכלה.
חיים רמון: בגללכם.
ראובן ריבלין: אני מודה, אדוני היושב-ראש, שבליכוד נקלענו למבוכה לא קלה.
ראובן ריבלין: אנחנו לא מבקשים, לא להודות ולא להיות נעזבים בבחינת רחמים.
מאיר שטרית: אמנם לא מדובר במבוכה כמו במפלגת העבודה.
אברהם בורג: יש לי גם סקר כזה.
אברהם בורג: איזה תוצאה אתה רוצה?
חיים רמון: הדאגה של הליכוד לש"ס נוגעת ללב.
נסים דהן: אני מבין שאתה מאוד דואג לש"ס.
נסים דהן: כל הכבוד לכם על הדאגה לש"ס.
נסים דהן: ש"ס לא מדברת.
נסים דהן: ש"ס עושה.
ראובן ריבלין: יש בוודאי גישה בסיעה, כפי שהיא באה לידי ביטוי כאן על-ידי חבר הכנסת כץ, האומרת שיתכן שרצוי לדחות את החוקים וההכרעות.
ישראל כץ: לא את החוקים.
ישראל כץ: רק חוק אחד.
ראובן ריבלין: לדחות את ההכרעה לתקופה מאוחרת יותר.
ראובן ריבלין: יכול להיות שיש גישה אחרת בסיעת הליכוד, האומרת שהיום הגיעה עת הכרעה ואנחנו צריכים, כסיעה שמחר יש לה פריימריז, להגיע להכרעה לפני הפריימריז.
ראובן ריבלין: העניין לא הוכרע על-ידי הסיעה.
ראובן ריבלין: הסיעה מתכנסת בשעה 9 בערב והיא תחליט, האם פניה לכאן או לכאן.
ראובן ריבלין: לכן אני לא יכול לומר לכם עמדת סיעה.
ראובן ריבלין: שמעתי את עמדתו של ידידי, חבר הכנסת מאיר שטרית.
ראובן ריבלין: היא מקובלת עלי לחלוטין באופן אישי כחבר הוועדה.
ישראל כץ: לגבי החוק הראשון אין מחלוקת כי זה מוסכם.
אופיר פינס-פז: אנחנו מדברים עכשו על החוק הראשון.
ישראל כץ: אנחנו מדברים כבר על השני.
אופיר פינס-פז: לגבי השני - תעשה אתה מה שאתה רוצה.
אופיר פינס-פז: יש לך אישור.
אופיר פינס-פז: אני עושה מה שיושב-ראש הכנסת אומר לי.
ישראל כץ: בואו נשמע מה הוא אומר.
חיים רמון: אנחנו נגיד את מה שאנחנו נגיד ונבהיר אחרי שנדע מה יהיה עם החוק הראשון.
אברהם בורג: אנחנו נדע כיצד להגיד.
ישראל כץ: אני רוצה להבין, אם יושב-ראש הכנסת סירב להיות במטה של ראש הממשלה אהוד ברק אבל מוכן להיות במטה של חבר הכנסת שרון, זה גם שווה.
ראובן ריבלין: מה שברור, שאתה לא רוצה להיות במטה של חבר הכנסת שרון ולכן אתה אומר לו שהוא רוצה להיות בו.
ראובן ריבלין: חבר הכנסת ישראל כץ, אל תזכיר אנשים.
ראובן ריבלין: אתה סירבת להיות במטה של חבר הכנסת שרון.
ישראל כץ: אתה חושב שאתה מייצג את עמדת הליכוד.
אופיר פינס-פז: חבר הכנסת ישראל כץ, אני קורא אותך לסדר פעם ראשונה.
ראובן ריבלין: אני מודיע לכם שאני וחברי, חברי הכנסת מאיר שטרית, מיכאל איתן וישראל כץ, לא קיבלנו איזה החלטת סיעה.
ראובן ריבלין: בשעה 9 בלילה תתכנס ישיבת הסיעה ואז בוודאי תתקבל החלטה לכאן או לכאן.
ראובן ריבלין: יש כאלה שחושבים שאנחנו צריכים להכריע.
ראובן ריבלין: לכן אנחנו לא יכולים להביע כאן עמדה.
ראובן ריבלין: אישית מקובלת עלי דעתו של חבר הכנסת מאיר שטרית.
אופיר פינס-פז: אני רוצה לעבור להצבעה.
אופיר פינס-פז: ניתן לחבר הכנסת מיכאל איתן לדבר אחרי ההצבעה.
אליעזר זנדברג: אני מציע לסדר, לקבל את עמדת סיעת הליכוד.
אלי בן-מנחם: חבר הכנסת זנדברג, מה זה צריך להיות?
אלי בן-מנחם: סיעת הליכוד, ביבי, ביבי.
אלי בן-מנחם: אנחנו אשמים?
אלי בן-מנחם: לך אתה אליו ותשמע אותו.
אופיר פינס-פז: אני עובר להצבעה.
אופיר פינס-פז: אני קובע שתי הצבעות.
מאיר שטרית: אני רוצה לדבר על סדר ההצבעה.
סאלח טריף: חבר הכנסת זנדברג, אם אתה עומד על העניין הזה, שיש טעם או אין טעם לקבוע, אז אני בעד.
סאלח טריף: על-פי כל התקדימים סמכותי היא להצביע.
סאלח טריף: אבל כדי להסיר כל ספק - - -
צבי ענבר: הסמכות היא של הוועדה לקבוע שזה היוצא מן הכלל.
משה גפני: אדוני היושב-ראש, אני מבקש התייעצות סיעתית לפני ההצבעה.
סאלח טריף: 5 דקות להתייעצות סיעתית.
סאלח טריף: אני פותח את הישיבה מחדש.
סאלח טריף: אני מבקש מהצלמים לצאת.
סאלח טריף: תהיה כעת הצבעה לגבי השאלה האם זה מקרה יוצא מן הכלל.
בהצעת חוק-יסוד: בעד - 13 נגד - 3 נמנעים - 2 ההצעה נתקבלה.
סאלח טריף: אני קובע שהמקרה הזה הוא מקרה מיוחד.
ראובן ריבלין: חברי סיעת הליכוד לא השתתפו בהצבעה.
ראובן ריבלין: אנחנו נקבע את עמדתנו בשעה 9.
יאיר פרץ: אני חייב, אדוני היושב-ראש, ברשותך, להסביר כמה דברים, במשפטים קצרים.
יאיר פרץ: סיעת הליכוד פנתה בבקשה לדחות את ההצבעה על חוק פיזור הכנסת ליום רביעי.
יאיר פרץ: בקשתם הובאה ודנו בה בכובד ראש ולנו לא היתה שום התנגדות.
יאיר פרץ: מאחר וההצבעה על חוק נתניהו, שאני דורש שתתקיים היום, על-פי מפלגת העבודה כרוכה בחוק פיזור הכנסת והם אומרים שאו שהכל יוכרע היום או שהכל יוכרע ביום רביעי ואז ההצבעה על חוק נתניהו לא תהיה היום - אשר על כן אנחנו דורשים שהיום יצביעו הן על חוק נתניהו והן על החוק לפיזור הכנסת.
חיים רמון: עד שהשתחררתם מהרב שך עכשיו אתם רוצים להיות תחת הרב ביבי?
סאלח טריף: רבותי, האם יש לנו הסכמה שההצבעה תהיה בשעה 12 בלילה וכל מסתייג ידבר 5 דקות?
מאיר שטרית: האם אתם רוצים לקבוע תקדימי בחירות?
מאיר שטרית: מנסיוני, אתם קובעים תקדימים מסוכנים מאוד.
מאיר שטרית: אני מציע לכם לא לריב על הזמן.
מאיר שטרית: זה לא שווה את העניין.
מאיר שטרית: אל תקבעו תקדימים בוועדת הכנסת.
מאיר שטרית: מחר זה יעבוד נגדכם.
מאיר שטרית: חבר הכנסת דהאמשה הציע שההצבעה תחל בשעה 12:30 בלילה.
מאיר שטרית: אתם רבים על חצי שעה.
מאיר שטרית: אני מציע, לאור נסיון רב שנים שיש לי בוועדה הזאת, עדיף לוועדת הכנסת לקבוע דברים בהסכמה.
מאיר שטרית: אם יש פה הסכמה על שעה 12:30 ואז אפשר יהיה לגמור ולגשת להצבעה, מה איכפת לכם?
חיים רמון: התחלנו עם שעה 11, שזה היה סביר, 3 שעות.
חיים רמון: חבר הכנסת מאיר שטרית דיבר על 12.
חיים רמון: היתה קריאת ביניים מצד חבר כנסת והגעתם לשעה 1 בלילה.
חיים רמון: אני נאמן להצעה המקורית שלך, דהיינו 12 בלילה.
חיים רמון: עכשיו אתה רוצה 12:30 ואני מבקש שזה יהיה בקונצנזוס.
מאיר שטרית: על דעת סיעת הליכוד אנו מציעים לקבוע אותו זמן הסתייגויות גם בדיונים על חוק ההסדרים - 5 שעות.
סאלח טריף: מאה אחוז, סוכם.
סאלח טריף: זה נרשם בפרוטוקול.
ב-12: הצבעה על ההצעה לקבוע את זמן ההצבעה על חוק-יסוד: הממשלה (תיקון) לשעה 12:30 בעד - הרוב נגד- 1 אין נמנעים ההצעה נתקבלה.
סאלח טריף: אני שמח על ההסכמה הזאת.
סאלח טריף: אני מתחיל בפנייתו של חבר הכנסת הנכבד, משה ארנס, שנמצא אתנו כאן, בדבר סיוע בהשתתפות הכנסת בשכר דירה לשומרים במשמר הכנסת שאינם תושבי ירושלים.
סאלח טריף: לצורך העניין זימנו גם את קצין הכנסת וגם את אבי ואת טובי, שעוסקים בשכר.
משה ארנס: אני מבין שבין השומרים במשמר הכנסת יש כמה שהם לא תושבי ירושלים.
משה ארנס: יש כמה שגרים במרחק ניכר מירושלים, ולמעשה הם זקוקים לשכירת דירה בירושלים כדי למלא את התפקיד, שכן הם לא יכולים לנסוע כל יום מהבית לירושלים.
משה ארנס: הדבר כרוך בהוצאה מיוחדת.
משה ארנס: אני חושב שאנחנו, חברי הכנסת, מעוניינים שמשמר הכנסת יהיה ייצוגי, שיכלול גם אנשים שהם לא ירושלמים, למרות שבאופן טבעי רוב השומרים הם ירושלמים.
משה ארנס: כדי לאפשר זאת, אני מציע שלאלה שגרים במרחק יחסית ניכר מירושלים, נניח מעל ל-60 ק"מ מירושלים, יינתן מענק מיוחד, כדי לאפשר להם לשכור דירה בירושלים.
סאלח טריף: אני מבקש לשמוע מקצין הכנסת בכמה אנשים מדובר, ומה נעשה עד עכשיו.
יצחק שד"ר: ברגע זה מדובר על שניים, ובקנה יש שלישי.
יצחק שד"ר: האחד מירקא והשני מרהט, והנוסף גם הוא מרהט.
יצחק שד"ר: יש כוונה לקבל עוד אנשים מחוץ לירושלים, ולא חשוב מאילו מגזרים הם.
יצחק שד"ר: הכוונה המוצהרת היא לקיים את המשמר כך שמקום המגורים לא יהווה הגבלה.
יצחק שד"ר: בהיבט הכספי, אנחנו עובדים לפי פקודת המשטרה.
יצחק שד"ר: פקודת המשטרה קובעת סכום מסוים לאדם שלא מתגורר במקום השירות שלו.
יצחק שד"ר: הסכום הזה מחולק בין רווק לנשוי ולנשוי עם ילדים, אם יש לו דירה או אין לו דירה.
יצחק שד"ר: הסכום הזה יורד בכל שנתיים ב-25%.
יצחק שד"ר: זאת פקודת המשטרה.
שאול יהלום: יש בזה לחץ שהוא יעבור דירה?
יצחק שד"ר: יכול להיות, אני לא יודע, אבל לא תמיד הוא עובר.
יצחק שד"ר: השוטרים הרי פרוסים על כל הארץ.
סאלח טריף: למשטרה בירושלים יש מגורים אלטרנטיביים.
יצחק שד"ר: יש עוד הנחיה, שהיא קצת פוגעת באנשי המשמר.
יצחק שד"ר: אותם האנשים שגרים רחוק ומתגוררים באזורים שיש להם איזשהו זיכוי במס הכנסה בגין אזור המגורים, לא יכולים לקבל הטבה פעמיים.
יצחק שד"ר: הם לא יכולים לקבל גם את הזיכוי ממס הכנסה וגם את ההשתתפות בשכר הדירה.
שאול יהלום: נניח שלא נוריד 25%, האם אז מדובר בסכום שחבר הכנסת ארנס מרוצה ממנו, או שגם עליו הוא רוצה להוסיף?
סאלח טריף: היה הסדר שהופסק, נתנו אותו לשנתיים.
אבי לוי: אנחנו פועלים לפי מה שמקובל במשטרה.
יצחק שד"ר: עד שש שנים.
יצחק שד"ר: אחרי שש שנים הוא לא מקבל יותר.
שאול יהלום: האם הסכום ההתחלתי הוא סביר?
סאלח טריף: צריך לשים את הדברים על השולחן.
סאלח טריף: דרוזי או בדואי לא יכול להתגורר בירושלים, ואתה יודע את זה.
שאול יהלום: אני בעד, אני רק שואל אם הסכום הוא מספיק לפי פקודת המשטרה, אם לא מורידים את ה-25% כל שנה.
יצחק שד"ר: רווק מקבל 930 שקלים, לפני הורדת המס.
יצחק שד"ר: הסכום נטו הוא 700 שקלים, שהם כ-200 דולר.
שאול יהלום: בוודאי שהוא משלם בעבור שכר דירה פי שניים ופי שלושה.
סאלח טריף: בסכום הזה הוא יכול למצוא חדר אחד כשותף.
סאלח טריף: צריך לדאוג שהסכום יכסה לו את ההוצאה, לא שהוא ירוויח מזה.
משה ארנס: גם אני בדעה שלא צריך להפחית כל שנה, מכיוון שאיננו רוצים להכריח אותו לעבור לירושלים.
משה ארנס: להפך, אנחנו רוצים שמשמר הכנסת יהיה משמר ייצוגי, שיכלול אנשים מכל רחבי הארץ.
יצחק שד"ר: יש עוד בעיה, שחבר הכנסת טריף נגע בה.
יצחק שד"ר: אנחנו נתקלים, לפחות עם שני האנשים שדיברתי עליהם, בבעיה שהיא לא כספית, אלא שלא משכירים להם דירה.
יצחק שד"ר: לכן הכנסת מקווה לשכור את הדירה והם יגורו בה.
משה ארנס: את הבעיה הזאת אתם יכולים לפתור, אני בטוח.
סאלח טריף: הטוב ביותר היה, לו היינו מוצאים במשטרה סידור לאותם אנשים, והכנסת היתה מממנת את הדיור הזה.
סאלח טריף: יש למשל מגורי מג"ב ליד המטה הארצי, והם מגורים נהדרים.
יצחק שד"ר: הם לא מאפשרים לנו להשתמש בהם.
משה ארנס: אולי שיושב-ראש הכנסת או השר לביטחון הפנים ידברו אתם, כדי שיסכימו.
עבד-אלמאלכ דהאמשה: אני רוצה לדבר באותו עניין על עובדים אחרים, לא רק על משמר הכנסת.
סאלח טריף: אם אתה מתכוון לעוזרים פרלמנטריים, זה דיון אחר.
עבד-אלמאלכ דהאמשה: אני מדבר על עובדי כנסת.
עבד-אלמאלכ דהאמשה: אנחנו מעוניינים שעובדי הכנסת יבואו מכל הארץ, ושהם יוכלו לקבל את המגורים.
אריה האן: לעובדי כנסת שגרים מחוץ לירושלים יש תנאים ברורים כמה משלמים להם ומאיפה משלמים להם.
שאול יהלום: הבעיה עם המשמר היא, שהם צריכים לעבוד גם בשבתות ובחגים.
עבד-אלמאלכ דהאמשה: מה עם עובדים מהצפון, למשל?
אריה האן: בכנסת העובדים לא עובדים רק שלושה ימים בשבוע, אלא כל השבוע.
שאול יהלום: אני מציע שנקבל החלטה, שהכנסת שוכרת כמה דירות בירושלים.
שאול יהלום: היא, באמצעות משק הכנסת, תהיה אחראית על תחזוקה שלהן והיא תעמיד אותן לרשות משמר הכנסת, לפי הדרישות והצורך.
שאול יהלום: הם לא יצטרכו לשלם שכר דירה.
אריה האן: ואם יש למישהו דירה במקום אחר והוא סטודנט בירושלים ועובד במשמר הכנסת, והוא משכיר את הדירה, האם זה צודק שגם אנחנו נשכור לו דירה?
שאול יהלום: אפשר ליצור תקנון ולבדוק.
שאול יהלום: יכול להיות שאשתו והילדים נשארים בדירה הקבועה.
שאול יהלום: כשאתה נותן לחייל בצבא קבע מקום מגורים, האם אתה בודק אם יש לו עוד דירה?
סאלח טריף: מדובר בשירות במדים.
סאלח טריף: על משמר הכנסת חלים כללים אחרים, כמו משטרה וצבא.
נחום לנגנטל: חשוב שבמקומות פריפריאליים אנשים יגידו שהם עובדים בכנסת.
סאלח טריף: זאת נקודה שאני מעלה אותה מאז שאני מכהן כאן.
סאלח טריף: זאת הסיבה שרצינו שעוזרים פרלמנטריים מהפריפריה יוכלו לעבוד כאן, ועשינו את זה.
סאלח טריף: זה מאוד חשוב.
אבי לוי: כמובן שאם איש המשמר יעדיף לקבל את ההשתתפות לפי התעריף של המשטרה, הוא יהיה רשאי לעשות את זה.
סאלח טריף: יש הצעה של שאול יהלום, שהיא מאוד נראית לי.
סאלח טריף: אני מציע שבשלב הזה נחליט שתשלמו בלי הורדה את מה שהמשטרה נותנת, ובמקביל תיבחן ההצעה של שאול יהלום.
משה ארנס: כדאי גם לבדוק עם משמר הגבול אם אפשר יהיה להשתמש במגורים שלהם.
סאלח טריף: אני מוכן לבדוק את זה.
אריה האן: בעניין שני המקרים שהוזכרו כאן, כבר החלטנו לשכור להם דירה.
סאלח טריף: תחליטו מה הטוב מביניהם, ואותו תעשו.
סאלח טריף: חבר הכנסת ארנס, תודה על ההצעה.
סאלח טריף: פטור מחובת הנחה להצעת חוק מס רכוש וקרן פיצויים (תיקון – אזורי ספר)
סאלח טריף: חבר הכנסת לנגנטל, מה הבקשה שלך?
נחום לנגנטל: יש הצעה שהנחתי על שולחן הבית, ויש הצעת חוק ממשלתית שהשר שוחט הביא לכנסת.
נחום לנגנטל: אני מבקש לפטור אותי מחובת הנחה על ההצעה הזאת.
נחום לנגנטל: היא הוגשה במסגרת 48 שעות מרגע ההנחה של הצעת החוק שלי.
נחום לנגנטל: בעניין המהות, פקידי מס רכוש הופיעו בוועדת הכספים.
נחום לנגנטל: הבעיה היא שכל הנושא של יישוב ספר זאת הגדרה של כל יישוב ויישוב ספר.
נחום לנגנטל: אבל אם אתה רוצה להגדיר על חלק מיישוב, לא יחולו על-פי התקנות מס רכוש ומס הכנסה.
נחום לנגנטל: לכן אנחנו מבקשים, שאם יחליט שר האוצר על מקום שהוא יישוב ספר, לצורך פעולות איבה, הוא יוכל להכריז על אותו מקום.
נחום לנגנטל: המטרה שלנו כרגע היא להכריז על האזור של עטרות, שכרגע נסגר כל יום בשעה 14:00, כעל יישוב ספר.
נחום לנגנטל: אלא שגם אם מס רכוש רצה לפטור אותנו, הוא לא יכול היה כי זאת לא הגדרה של יישוב והוא לא רוצה להרחיב את העניין על כל ירושלים.
נחום לנגנטל: אני מבקש שהחוק יעלה ביחד עם חוק הממשלה.
סאלח טריף: אני דן בבקשה שלך באופן חריג, משום שהוגשו לי שתי בקשות אחרות, של חברי הכנסת בשארה וטיבי, שלא נדונו כאן היום.
סאלח טריף: מכיוון שהצעת החוק הזאת תידון מחר על-ידי הממשלה, חשבתי שההגינות מחייבת לתת לך פטור מחובת הנחה, כדי שגם אתה תוכל להגיש הצעת חוק באותו נושא, שכן הנחת את זה קודם.
סאלח טריף: אני מבקש לפטור מחובת הנחה את הצעת החוק למס רכוש וקרן פיצויים, של חבר הכנסת לנגנטל.
סאלח טריף: הצעת החוק של נחום לנגנטל שוחררה מחובת הנחה לפני הקריאה הטרומית.
נחום לנגנטל: אני מאוד מודה לך.
נחום לנגנטל: קביעת ועדות לדיון בהצעות חוק ובהצעות לסדר-היום
סאלח טריף: הנושא הבא הוא קביעת ועדות לדיון בהצעות חוק ובהצעות לסדר-היום.
ארבל אסטרחן: חוק הביטוח הלאומי נדון בוועדת העבודה והרווחה.
יולי יואל אדלשטיין: למען גילוי נאות אני חייב לומר, שחוק שלי ברוח כזאת עבר בקריאה טרומית לפני כמה חודשים, והוא מוכן לקריאה ראשונה בוועדת העבודה והרווחה.
סאלח טריף: אנחנו מחליטים על ועדת העבודה והרווחה.
הצעת חוק יסוד: מכיוון שזאת הצעת חוק יסוד, תדון בזה ועדת החוקה.
הצעת חוק יסוד: הצעת חוק משאל עם על יש"ע ובקעת הירדן, התש"ס-2000, של חבר הכנסת ישראל כץ וקבוצת חברי-כנסת.
הצעת חוק יסוד: הנושא יידון בוועדת החוקה.
הצעת חוק יסוד: הצעת חוק לביטול חוקי יישום הסכם הביניים (ביטול בגין הפרה מהותית), התש"ס-2000, של חבר הכנסת צחי הנגבי.
אתי בן-יוסף: חבר הכנסת צחי הנגבי ביקש שהנושא יידון בוועדת החוקה.
ארבל אסטרחן: הנושא שייך לוועדת החוץ והביטחון.
סאלח טריף: נכון, אנחנו מחליטים על ועדת החוץ והביטחון.
ארבל אסטרחן: זה צריך להידון בוועדת הכלכלה.
סאלח טריף: אנחנו מחליטים על ועדת הכלכלה.
סאלח טריף: הצעת חוק שיעורי העזר לתלמידים עולים, התש"ס-2000, של חבר הכנסת גנדי ריגר.
סאלח טריף: נשמעו הצעות להעביר את הדיון בהצעת החוק לוועדת החינוך והתרבות או לוועדת העלייה והקליטה.
אתי בן-יוסף: חבר הכנסת ריגר מבקש שהנושא יעבור לוועדת החינוך.
סאלח טריף: אנחנו מאשרים את ועדת החינוך.
סאלח טריף: הצעת חוק העונשין (תיקון – איסור שידול להמרת דת בדואר), התש"ס-2000, של חבר הכנסת משה גפני.
שאול יהלום: חוקה.
סאלח טריף: הצעת חוק לתיקון פקודת מס הכנסה (זיכוי לסטודנט), התש"ס-2000, של חבר הכנסת ויקטור בריילובסקי וקבוצת חברי-כנסת.
סאלח טריף: נשמעו הצעות להעביר את הדיון בהצעת החוק לוועדת החינוך והתרבות או לוועדת הכספים.
שאול יהלום: כספים.
סאלח טריף: הנושא יידון בוועדת הכספים.
סאלח טריף: הצעת חוק מניעת מונופולים וקרטלים בתקשורת, התש"ס-2000, של חבר הכנסת יובל שטייניץ וקבוצת חברי-כנסת.
סגן מזכיר הכנסת דוד לב: כלכלה.
שאול יהלום: תקשורת זה חינוך.
סגן מזכיר הכנסת דוד לב: תקשורת זה כלכלה והגבלים עסקיים זה כלכלה.
הצעה לסדר-היום בנושא: הנושא קשור לוועדת הפנים, ולכן הוא יעבור לוועדת הפנים ואיכות הסביבה.
הצעה לסדר-היום בנושא: תודה רבה.
סאלח טריף: הסעיף הראשון שעל סדר היום: בקשה לאפשר שידור חדשות בשפה הרוסית במסגרת שידורי הטלוויזיה מהכנסת בערוץ השני של רשות השידור.
סאלח טריף: מר בראל, אנחנו נציג את העניין.
יוסף בראל: בימים אלה במיוחד, אנחנו מבקשים לשדר מהדורה ברוסית כל ערב.
יוסף בראל: עד היום הסתפקנו בפעמיים בשבוע, בימי ראשון וחמישי, בגלל שידורי הכנסת.
יוסף בראל: אני פונה אליכם, שתאפשרו לנו חלון של חצי שעה, משעה שבע וחצי ועד שמונה בערב, כדי שנוכל לשדר חדשות ברוסית, כי אין אלטרנטיבה אחרת.
יוסף בראל: יש מספר רב מאוד שמוערך כמעל לחצי מיליון איש, שלא יודעים אלא את השפה הרוסית ואין להם מהדורה בשפה שלהם בשום מקום אחר.
יוסף בראל: המקום היחיד זה בערוץ שלנו.
יוסף בראל: לכן, הבקשה היא שתאפשרו לנו לעשות זאת.
יוסף בראל: אני מבטיח לכם אחד משני דברים: שבאותו פרק זמן אנחנו נקליט את המשך הדיון במליאה, או שהמליאה תצא לאתנחתא קצרה בזמן שידור החדשות.
יוסף בראל: אם תעשו דבר כזה, זאת ג'סטה גדולה מאוד וזאת גם אחריות.
סאלח טריף: בחודשיים הקרובים לא תהיה מליאה ואז בעיה אחת פתורה.
סאלח טריף: לכן חשבתי, שיש לאפשר זאת ותוך כדי כך נקיים משא ומתן בישיבות שלנו, לקראת השידורים ושינוי השידורים ונדון בכל המכלול.
סאלח טריף: באופן עקרוני, אני מבקש לאשר את העניין לחודשיים וחצי הקרובים ותוך כדי כך אנחנו נתאם ונסגור מה תהיה מתכונת השידורים ואיך תשתלב מהדורת החדשות ברוסית בשידורים האלה.
יוסף בראל: אני מבקש מיושב ראש הוועדה, שיזכור את העניין הזה בשבועות הקרובים, כשיש לכם חופשה.
יוסף בראל: ..
סאלח טריף: אני מתכוון לכך ולכן בואו נסגור שבחודשיים וחצי הקרובים תשודר מהדורת חדשות ברוסית בשעה שבע וחצי ותוך כדי.
סגן מזכיר הכנסת דוד לב: זאת אומרת שאתה חותך את השידור?
סאלח טריף: אנחנו יוצאים עכשיו ממילא לפגרה.
סאלח טריף: ואז, תוך כדי זה נחזור ונתאם ונסגור את המתכונת של השידורים וכן הלאה.
סאלח טריף: זו ההחלטה שלנו כרגע ובהמשך נשב ונדון ביחד מה עושים.
סאלח טריף: נמנעים - אין
אתי בן-יוסף: מה בעניין חוק שידורי טלוויזיה?
סאלח טריף: העברנו את החוק בקריאה ראשונה ואנחנו צריכים להעביר אותו לקריאה שניה ושלישית.
סגן מזכיר הכנסת דוד לב: ממתי יתחילו שידורי החדשות ברוסית?
סגן מזכיר הכנסת דוד לב: אני מציע שזה יתחיל עם יציאת הכנסת לפגרה עכשיו, כי זה לא מפריע לשום דבר.
סגן מזכיר הכנסת דוד לב: תוך כך נראה ונבדוק מה העיתוי המתאים.
סאלח טריף: זה מה שסוכם.
ארבל אסטרחן: ועדת הכנסת לא יכולה לאשר את העניין הזה.
ארבל אסטרחן: הלכתי עכשיו לברר את הנושא...
סגן מזכיר הכנסת דוד לב: זה לא כל כך פרובלמטי, כי ההסכם עם רשות השידור פג ב-31 בדצמבר ובלאו הכי אנחנו חותכים אותו כי רשות השידור.
סגן מזכיר הכנסת דוד לב: ..
סאלח טריף: זה בדיוק מה שאמרנו.
סאלח טריף: גברת אסטרחן לא היתה כאן פשוט.
סגן מזכיר הכנסת דוד לב: במסגרת הזאת, אנחנו נדון גם בשינוי שיאפשר.
סאלח טריף: זה בדיוק מה שאמרתי, שהיות ויוצאים לפגרה ואין ישיבות במליאה, אמרתי שבחודשיים האלה נדון אתם במתכונת השידורים.
ארבל אסטרחן: בשבוע הבא תהיה מליאה, אז ישדרו על המליאה?
סאלח טריף: לא יהיה שידור בזמן המליאה.
סאלח טריף: את לא היית כאן, סגרנו את זה.
סאלח טריף: תסמכי עלינו קצת.
סאלח טריף: רבותיי, אתמול העברנו בקריאה ראשונה את הוראת השעה להארכת תוקף ההסכם עם רשות השידור בעניין שידורי ערוץ 33 מהכנסת.
סאלח טריף: מדובר על הארכה גם לשנת 2001 והוראת שעה שהוארכה במשך השנים האחרונות ואנחנו נאריך אותה בעוד שנה.
סאלח טריף: "הצעת חוק שידורי טלוויזיה מהכנסת (הוראת שעה)(תיקון מס' 2), התשס"א-2000.
סאלח טריף: בחוק שידורי טלוויזיה מהכנסת (הוראת שעה) התשנ"ז-1977, בסעיף 2(א), במקום "1999 ו- 2000" יבוא "1999, 2000 ו-2001".
סאלח טריף: זו משמעות החוק, הארכת תוקף הוראת השעה לשנת 2001.
סאלח טריף: זה חוק שהעברנו בקריאה ראשונה ומדובר בהארכה לעוד שנה.
סאלח טריף: האם יש למישהו הערה או התנגדות?
סאלח טריף: אנחנו מאשרים את זה לקראת קריאה שניה ושלישית.
סאלח טריף: אנחנו מבקשים לשחרר מחובת הנחה את הצעת החוק הזו.
סאלח טריף: אנחנו מאשרים את שחרור החוק מחובת הנחה, כדי שאפשר יהיה להעלות את זה לקריאה שניה ושלישית.
אופיר פינס-פז: אני מבקש הסתייגות קטנה לעניין הזה.
אופיר פינס-פז: הסתייגות קטנה ולא מהותית.
אופיר פינס-פז: הצעת חוק חסינות חברי הכנסת, זכויותיהם וחובותיהם (תיקון מס' 24)(שירותי תקשורת ועיתונים), התשס"א-2000
סאלח טריף: את הצעת חוק חסינות חברי הכנסת גם העברנו אתמול?
ארבל אסטרחן: היתה הצעה מטעם הוועדה שכבר דנו בה והכנו אותה.
ארבל אסטרחן: מדובר בהתאמת חוק החסינות להמלצות ועדת גלנור בנושא שירותי התקשורת ועיתונים.
ארבל אסטרחן: מדובר על שינוי הסעיף, סעיף 11 בחוק החסינות, שדן היום בנושא של מתן שירותי תקשורת, טלפונים עיתונים וכולי.
ארבל אסטרחן: ההצעה הזאת באה בעצם להגדיר בסעיף 11 לחוק החסינות, את המסגרת הכללית וכל ייתר הפרטים יקבעו על ידי ועדת הכנסת וזה בנוסף לנושא של פרסומים של הממשלה.
ארבל אסטרחן: בדוח ועדת גלנור מוצע שחברי הכנסת יהיו זכאים אך ורק לפרסומים רשמיים ולא לכל פרסום.
סאלח טריף: הגבלנו את זה לפרסומים רשמיים כדי שלא ינצלו את העניין.
סאלח טריף: יש מקומות לשיפור?
סאלח טריף: גברת אסטרחן אולי יש לך מחשבה אחרת?
סאלח טריף: אני מבקש לאשר את הצעת חוק חסינות חברי הכנסת, זכויותיהם וחובותיהם (תיקון מס' 24)(שירותי תקשורת ועיתונים), התשס"א-2000 לקריאה שניה ושלישית.
סאלח טריף: בעד – 3 נגד – אין נמנעים – אין
סאלח טריף: אנחנו נעביר את ההצעה לקריאה שניה ושלישית.
סאלח טריף: אני גם מבקש פטור מחובת הנחה לחוק הזה, כדי שאפשר יהיה להעלות אותו היום, לפני היציאה לפגרה.
סאלח טריף: החוק שוחרר מחובת הנחה.
סאלח טריף: קביעת סדרי דיון לחוק מימון מפלגות
סאלח טריף: מונחת בפניי בקשה של יושב ראש ועדת הכספים, חבר הכנסת גולדשמידט, לקביעת סדרי דיון לחוק מימון מפלגות (בחירות מיוחדות) לפי סעיף 131 לתקנון הכנסת: "אבקש לקבוע סדרי דיון מיוחדים לעניין הצעת חוק מימון מפלגות (תיקון 22 והראות שעה ומימון בחירות מיוחדות)".
סאלח טריף: אני מבקש לעבוד לפי אותה מתכונת.
סאלח טריף: כמה הסתייגויות היו לחוק?
תמי בן-חיים: יש מעל מאה הסתייגויות וזאת הסיבה שזה לא הונח עדין במליאה וזה עדין בשכפולים, כי רק אתמול בלילה, מאוחר מאוד...
סאלח טריף: כמה מסתייגים יש?
תמי בן-חיים: יש מעט מסתייגים.
תמי בן-חיים: חבר הכנסת קליינר הגיש כמאה הסתייגויות.
אופיר פינס-פז: כל מסתייג 10 דקות.
סאלח טריף: אני רוצה לקיים הצבעה על כך שיש סיבה מיוחדת שהעניין הזה ידון בסדר דין מיוחד ויוצא מן הכלל.
סאלח טריף: יש נימוק טוב לכך, מי בעד?
סאלח טריף: לפי סעיף 131 לסדר דין מיוחד, אני מבקש לקבוע 10 דקות לכל מסתייג ובלבד שמיד לאחר ההסתייגויות תהיה הצבעה.
סאלח טריף: הסעיף אושר.
ארבל אסטרחן: לא שמעתי לגבי החוק הזה, אבל בעקרון, אם יש חוק שנטענת איזו שהיא טענה למשל בנושא של פגיעה בשיוויון, אז כן נדרש רוב של 61.
אופיר פינס-פז: אז נגיד שחבר כנסת אומר שיש פגיעה בחופש השיוויון, אז מה?
אופיר פינס-פז: הוא בר סמכא?
ארבל אסטרחן: אם אכן נטען כך, צריך רוב של 61.
ארבל אסטרחן: למשל, חקיקה שנוגעת לזמני שידור, כשנשמעו טענות שזה גורם לפגיעה בשיוויון, נדרש רוב של 61 חברי כנסת.
ארבל אסטרחן: 5.
ארבל אסטרחן: בקשה לשחרור הצעות חוק מחובת הנחה על שולחן הכנסת
סאלח טריף: אני מבקש להביא בפניכם בקשה של יושב ראש ועדת החוקה חוק ומשפט: "במצורף הצעת חוק הבחירות לכנסת ולראש הממשלה (תיקון מס' 42) (יום שבתון בבחירות מיוחדות לראש הממשלה), התשס"א-2000, אשר הונחה אתמול על שולחן הכנסת לקריאה ראשונה.
סאלח טריף: כמו כן, מצ"ב נוסח הצעת חוק הבחירות דרכי תעמולה (תיקון – סמכויות אכיפה) אשר תונח היום על שולחן הכנסת לקריאה ראשונה.
סאלח טריף: את שתי הצעות חוק אלה יזמה ועדת החוקה, חוק ומשפט, ויש להשלים חקיקתן עוד לפני הבחירות ביום 6.2.01.
סאלח טריף: אבקש את אישור ועדת הכנסת להביאן לקריאה ראשונה ואחר כך לקריאה שניה ושלישית ביום ההנחה.
אריה האן: יש שחרור מכל הקריאות?
סאלח טריף: כן, מכל הקריאות.
סאלח טריף: 6 6.
סאלח טריף: פניית יו"ר ועדת החוץ והביטחון למיזוג הצעות חוק